กกต.สรุป “ก้าวไกล” 151 นำโด่ง – “เพื่อไทย” 141 ตามหลัง ยันทุกคะแนนถูกต้อง
กกต.สรุปภาพรวมการเลือกตั้ง ส.ส. ล่าสุด อันดับหนึ่ง “ก้าวไกล” คว้าไป 151 ที่นั่ง ตามมาด้วย “เพื่อไทย” 141 ที่นั่ง มั่นใจผลการนับคะแนนเลือกตั้งแบบไม่เป็นทางการถูกต้องมากที่สุด ขออภัยในความล่าช้า 
กกต.เปิดตัวเลข “ก้าวไกล” คว้า 151 ที่นั่ง ผู้มาใช้สิทธิมากที่สุดในประวัติศาสตร์ 75.22%
15 พ.ค. 2566

เวลา 10.30 น. ของวันที่ 15 พ.ค. 2566 ที่สำนักงานคณะกรรมการการเลือกตั้ง (กกต.) ได้แถลงข่าวสรุปภาพรวมการเลือกตั้งสมาชิกสภาผู้แทนราษฎร 2566 ทั่วประเทศ โดย นายอิทธิพร บุญประคอง ประธานกรรมการการเลือกตั้ง ออกมาเปิดเผยว่า   เมื่อวานนี้ (14 พ.ค.) มีผู้มาใช้สิทธิเลือกตั้งจำนวน 39,293,867 คน จากจำนวนผู้มีสิทธิเลือกตั้งกว่า 52 ล้านคน หรือคิดเป็นร้อยละ 75.22 ถือได้ว่าเป็นจำนวนที่สูงสุดที่กกต.จัดการเลือกตั้งมา โดยในปี 2562 มีผู้มาใช้สิทธิทั่วประเทศร้อยละ 74.87
ในส่วนที่เกี่ยวกับ ส.ส.แบบแบ่งเขต มีนับคะแนนหน้าหน่วยเลือกตั้ง 9 หมื่นกว่าหน่วยเลือกตั้ง โดยได้นำผลคะแนนหน้าหน่วยมารวมกันเพื่อให้ได้คะแนนทั้งหมด ซึ่งในตอนแรกตั้งใจว่าจะรู้ผลประมาณ 4 ทุ่ม แต่ขออภัยในความล่าช้า เนื่องจากความพยายามของผู้ปฏิบัติหน้าที่ที่จะทำให้มั่นใจว่าการนับคะแนนจะต้องรวดเร็วและถูกต้องเป็นหลัก
 
สำหรับผลการนับคะแนน ส.ส.แบบแบ่งเขต มีดังนี้
พรรคก้าวไกล 112 ที่นั่ง
พรรคเพื่อไทย 112 ที่นั่ง
พรรคภูมิใจไทย 68 ที่นั่ง
พรรคพลังประชารัฐ 39 ที่นั่ง
พรรครวมไทยสร้างชาติ 23 ที่นั่ง
พรรคประชาธิปัตย์ 22 ที่นั่ง
พรรคชาติไทยพัฒนา 9 ที่นั่ง
พรรคประชาชาติ 7 ที่นั่ง
พรรคไทยสร้างไทย 5 ที่นั่ง
พรรคเพื่อไทรวมพลัง 2 ที่นั่ง
พรรคชาติพัฒนากล้า 1 ที่นั่ง
 
แบบบัญชีรายชื่อได้เก้าอี้ไป 17 พรรค ดังนี้
 
พรรคก้าวไกล 39 ที่นั่ง
พรรคเพื่อไทย 29 ที่นั่ง
พรรครวมไทยสร้างชาติ 13 ที่นั่ง
พรรคภูมิใจไทย 3 ที่นั่ง
พรรคประชาธิปัตย์ 3 ที่นั่ง
พรรคประชาชาติ 2 ที่นั่ง
พรรคพลังประชารัฐ 1 ที่นั่ง
พรรคเสรีรวมไทย 1 ที่นั่ง
พรรคไทยสร้างไทย 1 ที่นั่ง
พรรคประชาธิปไตยใหม่ 1 ที่นั่ง
พรรคใหม่ 1 ที่นั่ง
พรรคชาติพัฒนากล้า 1 ที่นั่ง
พรรคท้องที่ไทย 1 ที่นั่ง
พรรคชาติไทยพัฒนา 1 ที่นั่ง
พรรคเป็นธรรม 1 ที่นั่ง
พรรคพลังสังคมใหม่ 1 ที่นั่ง
พรรคครูไทยเพื่อประชาชน 1 ที่นั่ง
 
นายอิทธิพร กล่าวว่า สำหรับภาพรวมเมื่อวานนี้เป็นไปด้วยความเรียบร้อย บางจังหวัดเผชิญปัญหาสภาพอากาศ เช่น จ.นครปฐม ต้องงดการลงคะแนนเนื่องจากพายุฝน ทำให้เต็นท์ล้มเสียหาย ส่วนรายงานอื่นที่เกี่ยวข้องพบว่ามีการฉีกบัตรเลือกตั้ง 24 ราย จำหน่ายสุรา ถ่ายรูปบัตรเลือกตั้งที่เห็นเครื่องหมายลงคะแนน
 